NaiveNeuron/SloPal huggingface dataset:
Kaník, Ľudovít, poslanec NR SR (2013-12-11):
Kolega Číž, povedal si, že dramaticky tu nezodpovedajú vystúpenia pravicových poslancov tomu, čo sa tu predkladá. Ja hovorím, že dramaticky nezodpovedá tvoje vystúpenie realite, ktorá tu je. Ako si, pán kolega Číž, ktorý nedávaš pozor na mňa, vysvetlíš, že na Slovensku to nejde, ale inde to ide? Ako vysvetlíš, že v tých istých sociálno-ekonomických podmienkach sa pobaltským krajinám darí dosahovať vysoký hospodársky rast a znižovať veľmi dynamicky nezamestnanosť. Napríklad znížilo nezamestnanosť Estónsko za dva roky o vyše 6 % a ďalšie krajiny, že v tej Británii, ktorú si dokonca spomenul, je nezamestnanosť asi o 2 % vyššia, ako bola pred krízou, a že takisto sa tam dosahuje hospodársky rast. Odpoveď je jednoduchá. Tu je nielen kríza ekonomická, aj tá tu je, ale predovšetkým je tu kríza vašej hospodárskej politiky, ktorá spôsobuje tie negatíva, ktoré ty sám kritizuješ. Hovoríš, že my navrhujeme škrtať. Vy škrtáte, škrtáte príjmy zo štátneho rozpočtu, škrtli ste vyše 700 miliónov príjmov na daniach z príjmov právnických osôb svojimi zlými rozhodnutiami v daňovej oblasti, škrtli ste tisícky pracovných miest tým, že poklesla zamestnanosť o 0,2 %, škrtli ste 40 000 živnostníkov, škrtli ste 200 000 dohodárov. To je vaša socialistická politika, ktorá je dávno prekonaná. Je to kríza vašej politiky, ktorá doviedla a vedie Slovensko do toho stavu, v ktorom sa nachádza. Takže tvoje videnie sveta dramaticky nezodpovedá realite. V tom je ten problém.
Ferenčák, Ján, poslanec NR SR (2021-06-29):
Pán kolega, ale aj predkladateľ, je to absolútna pravda. Zníženie, teraz chcem povedať, ako dopadol cestovný ruch teraz v Prešovskom kraji. Počet ubytovaných sa znížil o 50 %. Klesli tržby takisto v takomto rozmere. Objednávky nové, keď každý hovorí, ako podporujeme domáci cestovný ruch, sa zmenili aj nálady tých, ktorí idú tráviť túto dovolenku, sú maximálne jeden mesiac dopredu. Nikto si dnes neobjednáva niekoľko mesiacov dopredu hotel alebo nejaký priestor, kde chce tráviť dovolenku. Zvyčajne sa to deje ad hoc, pretože každý sa bojí, ako bude o mesiac, o dva mesiace, o tri mesiace. Nikto to nevie. Mnohé prevádzky prvú ani druhú vlnu, ktorá bola, neprežili. Je to z praxe, je to reálne z miest, obcí a z prihraničných regiónov. Kežmarok je pod Tatrami. To znamená, ja to tam vidím a ja jednoducho komunikujem s týmito ľuďmi. Tretia vlna bude fatálna. Položí aj ten zvyšok, ktorý ešte prežil. To bude veľmi kľúčové. A teraz, kde je problém? Všetky prihraničné regióny, ktoré sú, teraz hovorím aj o Tatrách, nevedia konkurovať konkurencii z Poľska napríklad, kde je osempercentná DPH, u nás je dvadsať. Tie služby a tie ceny sú predražené. Jednoducho my nevieme konkurovať a Poliaci stiahnu alebo respektíve neprejdú za hranicu ku nám na Slovenskú republiku. My keď nedorovnáme túto dépeháčku, tak jednoducho ten cestovný ruch sa už nedostane opäť do tých čísel, kde ho chceme mať. A teraz my sme mali stretnutie OOCR-ky. To sú oblastné organizácie cestovného ruchu, Tatry, Spiš, Pieniny. Všetci poskytovatelia cestovného ruchu sa zhodli na jednom, pomôžete nám len tým, že znížite DPH. Ďakujem.
Bugár, Béla, podpredseda NR SR (2018-11-28):
Ja si myslím, pán poslanec, bolo by lepšie, keby sme prerušili, však ešte máte osem minút. Chcete dokončiť?
Kollár, Boris, predseda NR SR (2020-07-23):
Použil som druhú vetu, do hodiny musíme otvoriť schôdzu, inak by sme museli toto plénum zvolať až zajtra. Ďakujem. Ďalší, prosím, Kéry Marián. (Reakcie z pléna.) Odpovedal som. Nevyrušujte, prosím, pán poslanec. Nech sa páči, pán poslanec Kéry.
Glenda, Tibor, poslanec NR SR (2012-09-11):
Pán predseda, dajte hlasovať o pozmeňujúcom návrhu pána poslanca Chomu.
Pellegrini, Peter, predseda NR SR (2015-04-15):
S faktickými poznámkami na vystúpenie šesť pánov poslancov, končím možnosť prihlásiť sa s faktickými. Posledný je pán poslanec Abrhan. Najprv s faktickou poznámkou pán Béla Bugár, nech sa páči.
Pellegrini, Peter, predseda NR SR (2024-01-11):
S ďalšou faktickou pán poslanec Sabo.
Hrušovský, Pavol, podpredseda NR SR (2010-10-15):
Hlasujeme o návrhu prerokovať zákon v druhom čítaní. (Hlasovanie.) 140 prítomných, 77 za návrh, 42 proti, 21 sa zdržalo. Návrh sme schválili. Prosím ďalší návrh.
K. Tóthová, poslankyňa: (2005-03-21):
Táto interpelácia je na základe listu prof.  Ing. Vasila Dorniča, DrSc., konateľa spoločnosti International Education, s. r. o. Ide v podstate o upozornenie na nečinnosť vo veci vybavenia žiadosti právnického subjektu vo veci získania štátneho súhlasu na pôsobenie súkromnej slovanskej Medzinárodnej univerzity Majstra Pavla v Košiciach. Pisateľ je toho názoru, že tento postup ministra je porušením § 47 zákona č. 131/2002 Z. z. o vysokých školách. Pisateľ uvádza, že lokalita na Slovensku je pre túto slovanskú medzinárodnú univerzitu veľmi výhodná a že bola vybraná Baltimorom, Moskvou, susediacim Poľskom, Českom, Bulharskom, Chorvátskom, Slovinskom. Vážený pán minister, obraciam sa na vás a interpelujem vás, z akých dôvodov ste nečinný pri riešení tohto prípadu či už pozitívnej, alebo negatívnej odpovede. Ďakujem vopred za odpoveď.
Vaľová, Jana, poslankyňa NR SR (2013-10-15):
Myslím si, že z tejto diskusie vyplynulo, že všetci, ako tu sedíme, sme sa dohodli naprieč politickým spektrom, že je to ťažký zákon. Pani poslankyňa, z vášho vystúpenia, musím povedať, že niektoré návrhy majú skutočne ratio. Je tam cítiť poznatky z praxe a je vidieť, že boli aj konzultované určitým spôsobom. To musím naozaj potvrdiť. Chcela by som povedať, že naozaj ak ministerstvo chystá, čo potvrdzuje pán minister, veľkú novelu, tak bude táto novela potrebná, ale možno by som v niektorých veciach, lebo nebudem vaše, vaše vlastne, ktoré ste tam predkladali, alebo o ktorých ste rozprávali, nebudem ich všetky rozoberať, ale dotkla by som sa takých dvoch. Prvá vec je že, určite by som si, teda ja osobne, teraz hovorím za seba, nepredstavovala, že financie pôjdu za občanom, lebo je to tak v Českej republike a stáva sa v Českej republike, ja tam mám veľmi dobrého známeho lekára a je riaditeľ nemocnice, ktorý povedal, že občania často na terénne sociálne služby si najímajú svojich rodinných príslušníkov a nakoniec im aj tak zostávajú, pretože tie financie zneužívajú alebo využívajú ináč. A je to veľké množstvo. Lebo ja teda, ak to zneužije jeden alebo dvaja, tak vždy sa všetko dá zneužiť, ale je to veľké množstvo, že si najímajú svojich rodinných príslušníkov a nie je o nich postarané. Čiže toto je problémom v Českej republike. Tu by sme sa mali poučiť. A ďalšiu vec by som chcela povedať. To skúmanie majetku. No ja som naozaj zažila, len zase, či to nebude rozpor s ústavou, lebo je to súkromný majetok. A ešte by som sa pozrela na to, že ak tie deti dajú do domova sociálnych služieb, vtedy predajú svojim starým rodičom byt a dávajú im po šesť euro. To som ja videla na vlastné oči. Čiže naozaj neviem, akým spôsobom, lebo je to súkromný majetok, ale mali by sme sa na tento spôsob majetku pozrieť a určite hovorme aj o zodpovednosti rodiny, nielen o zodpovednosti mesta a obcí, ale predsa každý máme rodičov, rodinu a, a tak ďalej. Čiže aj pri tom financovaní aj toto podľa mňa by mala byť otázka. A musím povedať, že táto novela určitým spôsobom vylepšuje veci, tak trochu, určite vylepšuje.
Paška, Pavol, predseda NR SR (2012-10-18):
Hlasujeme. (Hlasovanie.) 142 prítomných, 89 za, 19 proti, 33 sa zdržalo, 1 nehlasoval. Tento bod sme schválili.
Blanár, Juraj, podpredseda NR SR (2021-09-17):
Posledná faktická poznámka – od pána poslanca Miroslava Suju, nech sa páči.
Šimečka, Michal, podpredseda NR SR (2024-01-24):
Ďakujem pekne. Pán poslanec Majerský.
Jurinová, Erika, podpredsedníčka NR SR (2014-12-11):
Ďakujem pekne, pán poslanec. Týmto vyhlasujem rozpravu za skončenú. Pán navrhovateľ, chcete zaujať stanovisko? Nie. Ani k pozmeňováku? Nie. Pán spoločný spravodajca, rovnako nie. Prerušujem rokovanie o tomto bode programu. Ďalším bodom programu je Správa o makroekonomickom vývoji a vývoji verejných financií v roku 2014 a predikcia vývoja do konca roka . Správa vlády má tlač 1208 a správa výboru má tlač 1208a. Správu uvedie podpredseda vlády a minister financií Peter Kažimír. Nech sa páči, ujmite sa slova.
Ďuriš Nicholsonová, Lucia, podpredsedníčka NR SR (2017-10-18):
Teraz dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Milanovi Laurenčíkovi, aby nám predniesol spravodajskú informáciu k tomuto bodu.
J. Brocka, poslanec: (2009-03-10):
A, pani kolegyňa Vaľová, poprosím vás, vy ste nás vyzvali, aby sme sa nezamýšľali nad formou a spôsobom, poprosím vás, keby ste sa zamýšľali nad obsahom tých kolegov, ktorí v rozprave vystupujú, lebo aj vaša faktická poznámka by potom vyzerala možno – možno – inak.
Figeľ, Ján, podpredseda NR SR (2013-11-26):
S ďalšou faktickou Zsolt Simon.
M. Hort, podpredseda NR SR: (2008-04-09):
A slovo má pani poslankyňa Nachtmannová, nech sa páči.
Danko, Andrej, predseda NR SR (2018-05-11):
Vážené panie poslankyne, páni poslanci, pokračujeme. Chce k rozprave zaujať stanovisko navrhovateľ? Nech sa páči. Pán Gröhling? Nech sa páči.
Klus, Martin, podpredseda NR SR (2019-10-25):
Pán poslanec Dostál.
Nicholsonová, Lucia, podpredsedníčka NR SR (2016-06-07):
Ďakujeme za záverečné slovo pánovi poslancovi Lipšicovi. Chcem sa opýtať pána spravodajcu, či má záujem vystúpiť. Nie, nie je tomu tak. Vyhlasujem teraz 20-minútovú prestávku pred tým, ako pôjdeme hlasovať. Ďakujem. (Hlasy z pléna.) Aký dôvod? Opýtajte sa pána Glváča, pána Bugára a tak ďalej. Dobre? Na tom bola všeobecná zhoda, páni poslanci zo SMER-u. Taká, taký je dôvod. (Prestávka.) (Po prestávke.)
Hrušovský, Pavol, podpredseda NR SR (2011-05-27):
Máme ich rozdané v laviciach.
Rafaj, Rafael, poslanec NR SR (2011-04-01):
Áno, pán poslanec ma upútal, ale nepripútal k svojej argumentácii. Na dobro veci mu chcem povedať, že verím všetkým občanom Slovenska, dokonca som náchylný veriť aj občanom menšín vrátane maďarskej, ale neverím a nebudem veriť menšinovej politike, najmä takej, akú teraz predvádza strana MOST – HÍD. A teraz k tým niektorým iným veciam. Chápem, že obhajca musí z titulu svojej profesie obhajovať aj vraha, veď to je jednoducho jeho povinnosť. A ty sa, pán poslanec, dal teraz do obhajoby niečoho, s čím začal pred 20 rokmi Ferko Mikloško tou povestnou 70-ročnou babičkou, voči ktorej by sme mali byť ústretoví, lebo sa narodila niekedy v roku 1918 a ešte hold za tých 70 rokov života na Slovensku sa nenaučila po slovensky. Ty si prišiel teraz s nejakou ikonou komárňanskej učiteľky. Mám tu zhodou okolností fotografiu z udalosti zo 4. júna 2010 v Komárne v záhrade farského úradu reformovanej cirkvi. Je to tzv. pamätný stĺp k Trianonu, ktorý, bohužiaľ, Slováci vnímajú úplne inak ako niektorí politici a organizátori tohto stretnutia. Neviem, možnože tá pani učiteľka je medzi tými 300 zúčastnenými, možnože nad ňou visí, možnože nevisí zástava, ktorá evokuje Veľké Maďarsko a možno, že sa zúčastnila pri odhalení tohto stĺpu. Väčšina Slovákov ďakuje Trianonu, že bola stanovená hranica a mier. Týchto 300 ľudí tomu, bohužiaľ, neverilo.
M. Hort, podpredseda NR SR: (2008-11-25):
Teraz nasleduje druhé čítanie o vládnom návrhu zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov . Tento vládny návrh zákona ste dostali pred prvým čítaním ako tlač 790 a spoločnú správu výborov máte ako tlač 790a. Pani ministerka, nech sa páči, odôvodnite aj tento vládny návrh zákona.
Laššáková, Jana, podpredsedníčka NR SR (2014-12-11):
A žiadate hlasovať spoločne? Hej? O tých odpovediach či o každej osobitne? (Reakcia poslanca Hubu.) O každej osobitne žiada pán poslanec hlasovať nespokojnosti so svojou odpoveďou. Pán poslanec Mičovský, nech sa páči, máte slovo.
D. Lipšic, poslanec: (2008-10-29):
Ale teraz vážne. No zvyk, ktorý sa tu rozmohol, že poslanci vlastne čítajú pripravené prejavy od exekutívy považujem trošku za nedôstojné tohto parlamentu. Ja chápem, že môžete podporiť vládne návrhy zákonov a tak ďalej. Ale čítať vyjadrenia poskytnuté exekutívou, no, ja si myslím, že to nie je veľmi dobrý znak svojprávnosti tohto parlamentu. To sa tu priznám, že v minulom období nebolo.
P. Hrušovský, predseda NR SR: (2003-02-25):
Poprosím pána spoločného spravodajcu, či sa chce vyjadriť k rozprave? Nie. Pani poslankyne, páni poslanci, pristúpime k hlasovaniu o prerokovaných návrhoch vlády, ktorých predkladateľom z poverenia vlády Slovenskej republiky bol podpredseda vlády a minister spravodlivosti pán Lipšič. Najskôr pristúpime k hlasovaniu o návrhu zákona, ktorým sa mení a dopĺňa Trestný zákon. Poprosím pána poslanca Abelovského, aby uvádzal jednotlivé návrhy na hlasovanie. Nech sa páči, pán poslanec. M. Abelovský, poslanec: Vážený pán predseda, vážené kolegyne, kolegovia. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, a vzhľadom na to, že odznel prvý pozmeňujúci návrh pána poslanca Galbavého, ktorý navrhol a odporučil, aby sa Národná rada uzniesla na tom, aby bol zákon prerokovaný v druhom čítaní, navrhujem, pán predseda, aby ste dali o tomto návrhu ako o prvom hlasovať.
Hrušovský, Pavol, predseda NR SR (2012-02-03):
Hlasujeme o bode 6 zo spoločnej správy. (Hlasovanie.) 145 prítomných, 72 proti, 73 sa zdržalo. Neschválili sme bod 6 zo spoločnej správy. Prosím ďalšie návrhy.
P. Paška, predseda NR SR: (2008-09-10):
(Hlasovanie.) 131 prítomných, 112 za, 1 proti, 16 sa zdržalo, 2 nehlasovali. Konštatujem, že sme návrh schválili. Vážené pani poslankyne, páni poslanci, teraz podľa schváleného programu budeme rokovať o návrhu na voľbu členov Rady Slovenskej televízie a návrhu na voľbu člena Dozornej rady Fondu národného majetku. Chcem požiadať o všeobecný súhlas, aby sme po uvedení jednotlivých návrhov a po rozprave hlasovali spoločne tajným spôsobom na osobitných hlasovacích lístkoch. Je všeobecný súhlas? (Súhlasná reakcia pléna.) Ďakujem pekne. Takže pristúpime teraz k rokovaniu o návrhu na voľbu členov Rady Slovenskej televízie , je to tlač 701. Pán poslanec Tomáš Galbavý bude ako poverený člen výboru pre kultúru a médiá uvádzať návrh.
Laššáková, Jana, podpredsedníčka NR SR (2015-05-06):
Vyhlasujem rozpravu za skončenú. Pán minister, nemáte čo dodať, ani pán spravodajca. Prerušujem rokovanie o tomto bode programu. V rokovaní budeme pokračovať prvým čítaním o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a o zmene a doplnení niektorých zákonov . Vládny návrh zákona má tlač 1459. Návrh na jeho pridelenie na prerokovanie výborom je v rozhodnutí č. 1475. Pán minister spravodlivosti, poprosím vás, aby ste návrh zákona uviedli. Nech sa páči.
Číž, Miroslav, poslanec NR SR (2010-12-08):
Pani ministerka, na to, aby ste ospravedlnili, vám evidentne známe, veľmi nekorektné konanie, ktorého sa dopúšťate, ale aj vy, ale hlavne vaši kolegovia. Viete, Aristoteles kedysi povedal svojmu učiteľovi Platónovi, že: „Amicus Plato, sed magis amica veritas est“, si priateľ Platón, ale pravda ešte väčší. Toto je motív, prečo poviem toto, čo poviem, pani ministerka, to zneužívanie toho mafiána a podobne z roku 1994, mimochodom, nepochybne bol by som rád, keby predseda Súdnej rady na Slovensku ani takýto telefonát nemal a dajme všetky vedľajšie okolnosti bokom. Len malý drobný detail. Teraz sme tu držali minútu ticha za pána poslanca Valku, za bývalého šéfa Ústavného súdu pána Valku. Len v novinách Sme, ktoré nie sú pravdepodobne naklonené Smeru, som čítal, že pán poslanec Valko, teda pán advokát Valko na jeho aute, ktoré poskytol mafiánovi, aby ušiel pred spravodlivosťou, ktorú vy máte hájiť, do Čiech. Neviem, či to je pravda, pani ministerka... (Prerušenie vystúpenia predsedajúcim.)
Zemanová, Anna, poslankyňa NR SR (2017-11-28):
Tak ešte to pár minút je. 30 minút mám, čiže mám ešte 20 minút na rozpravu. (Prerušenie vystúpenia predsedajúcou.)
Kerekréti, Ján, poslanec NR SR (2022-05-10):
Ďakujem za slovo. Prosím, pán predseda, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
T. Galbavý, poslanec: (2006-03-16):
Gestorský výbor prerokoval predložené návrhy kandidátov na voľbu členov Rady Slovenskej televízie a konštatoval, že kandidáti spĺňajú všetky náležitosti a predložené návrhy sú v súlade s kritériami uvedenými v § 10 ods. 2 až 6 zákona č. 16/2004 Z. z. o Slovenskej televízii. U kandidátov uvedených pod poradovými č. 7, 8, 23, 28 a 29 je možná kolízia s § 10 ods. 5 uvedeného zákona v Obchodnom registri predmet podnikania. Gestorský výbor po zvážení týchto skutoční v prijatom uznesení č. 484 z 8. marca 2006 odporúča Národnej rade Slovenskej republiky, aby, po prvé, konštatovala, že podľa § 12 ods. 1 písm. a) zákona č. 16/2004 Z. z. o Slovenskej televízii sa dňom 31. marca 2006 končí funkčné obdobie piatim členom Rady Slovenskej televízie. Sú to: Bachletová Eva, Biľová Mária, Černý Vladimír, Slovák Marián, Somogyi Alfréd. Po druhé, zvolila podľa § 9 ods. 2 zákona č. 16/2004 Z. z. o Slovenskej televízii päť členov Rady Slovenskej televízie z kandidátov navrhovaných v prílohe správy na šesťročné funkčné obdobie podľa § 11 ods. 1, ktoré začína dňom 1. apríla 2006. Po tretie, voľbu uskutočnila tajným hlasovaním podľa § 39 ods. 9 Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Po štvrté, uskutočnila druhé kolo voľby. V prípade, že v prvom kole nebude zvolený potrebný počet členov päť z navrhovaných kandidátov, do druhého kola postupujú tí kandidáti, ktorí v prvom kole získali najvyšší počet hlasov. Počet kandidátov druhého kola je dvojnásobok počtu členov, ktorých treba zvoliť. Pri rovnosti počtu hlasov postupujú všetci kandidáti, ktorí majú rovnaký najvyšší počet hlasov. Pán predsedajúci, z mojej strany je to všetko, otvorte rozpravu.
Číž, Miroslav, podpredseda NR SR (2015-02-04):
Príjemné popoludnie, vážené kolegyne, kolegovia, budeme pokračovať v popoludňajšom rokovaní šiesteho dňa 46. schôdze Národnej rady Slovenskej republiky a v zmysle dopoludňajšieho programu teraz prosím povereného overovateľa pána poslanca Pavla Gogu, aby nám oznámil výsledky tajného hlasovania o návrhu na voľbu členov Rady Rozhlasu a televízie Slovenska a najskôr teda poprosím o oblasť rozhlasového vysielania. Nech sa páči, pán spravodajca. (Výsledky tajného hlasovania o návrhu na voľbu členov Rady Rozhlasu a televízie Slovenska , tlač 1332.)
Bublavý, Dušan, poslanec NR SR (2012-12-12):
Ja len nadviažem na svojho predrečníka, pána Duchoňa. Vy ste boli, pán kolega, ministrom a za vašej vlády sa sparalyzovalo daňové riaditeľstvo, daňová správa. Všetko, čo sa dalo, ste pokazili. Čiže dane nemohli nabiehať a naša terajšia vláda sa vlastne musela orientovať a rozpočet kvôli tomu bol taký skomplikovaný, že sa nevedelo vôbec, aký výber bude. A teraz sa vy tu oháňate, že my niečo nerobíme dobre. Za vaše chyby trpí aj organizovanie budúcoročného rozpočtu. To si uvedomte!
Sulík, Richard, predseda NR SR (2011-02-01):
Slovo má pán poslanec Jarjabek.
Hrnčiar, Andrej, podpredseda NR SR (2018-06-20):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Eugenovi Jurzycovi.
K. Sárközy, poslankyňa: (2004-10-22):
K tomuto návrhu ma určil Výbor Národnej rady Slovenskej republiky pre sociálne veci a bývanie na svojej 44. schôdzi, aby som vám predniesla spravodajskú správu. V súlade s § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a v § 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Účelom predkladanej novely zákona je zaviesť nový model pomoci mladým začínajúcim rodinám. Podľa predkladateľov mal by prispieť k zvyšovaniu pôrodnosti zo strany štátu, a to zlepšovaním finančnej situácie rodín, ktoré majú prvé dieťa, a pomôcť im pri prekonávaní veľkých finančných ťažkostí spojených so začiatkom plnenia rodičovských povinností. Návrh zákona bude mať dopad na štátny rozpočet, podľa ministerstva financií kvantifikovaná výška je okolo 140 mil. korún. Dámy a páni, s ohľadom na oprávnenia, ktoré pre mňa ako spravodajkyňu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že po rozprave odporučí uvedený návrh zákona prerokovať v druhom čítaní. Pán predsedajúci, skončila som, môžete otvoriť rozpravu.
Fronc, Martin, poslanec NR SR (2010-10-21):
Ďakujem pekne pán predsedajúci. Pán minister po prvé, chcem oceniť, že ste vyvrátili tú lož, ktorá sa šíri donekonečna médiami, že vláda alebo vy ste zastavili výstavbu diaľnice D1 a ste jasne poukázali, že zmluva skončila, pretože na šiesty pokus nebolo konzorcium schopné nájsť finančné krytie. Po druhé, pán minister, chcem oceniť váš odkaz obyvateľom Slovenska, že diaľnicu D1 budete stavať ďalej. A po tretie, pán minister, chcem vám popriať, aby sa vám podarilo postaviť túto diaľnicu aspoň v jednom profile z Bratislavy do Košíc, aby to, čo Fico sľúbil, Figeľ splnil. (Potlesk.)
M. Číž, podpredseda NR SR: (2009-10-29):
(Hlasovanie.) Prítomných 131 poslancov, za 81 poslancov, proti 8 poslancov, zdržalo sa 42 poslancov. Tento návrh spravodajcu sme schválili. Sme teda v treťom čítaní . Otváram rozpravu v rámci tretieho čítania. Hlási sa niekto, prosím, do rozpravy? Pokiaľ nie, vyhlasujem rozpravu za skončenú. Máte slovo, pán poslanec.
Beblavý, Miroslav, poslanec NR SR (2012-07-24):
Ďakujem pekne. Chcel by som oceniť príspevok pani kolegyne Nachtmannovej, lebo myslím si, že bol takou cestou, kde môžeme hľadať ten spoločný prienik. A to je naozaj práve v tom, že ja som dokonca na týchto veciach nedávno aj v rámci Európskej únie spolupracoval. Naozaj snaha predvídať zručnosti tu je. Ale to je snaha predvídať zručnosti, nie odbory, teda to, čo spomínal kolega Poliačik, že vieme odhadnúť, asi kam ide ekonomika, kam ide spoločnosť a aké typy vecí deti a mladí ľudia by mali vedieť a budú potrebné. A to má zmysel. Ale naozaj tipovať, koľko bude pletiarov, nemá veľký zmysel. A nikto to veľmi nedokáže. Ono to znie ako drobný rozdiel, ono to práve vedie úplne k opačným záverom, pretože namiesto toho, aby som sa snažil riešiť odborovú štruktúru, riešim skôr kvalitatívnu štruktúru a riešim to naozaj, kto tie deti naučí to, čo potrebujú vedieť, aby v živote obstáli. Ale to nevnímam ako neprekonateľnú bariéru medzi nami. A verím, že budeme aj v diskusii hľadať nejaké spojivo. Možno taký ilustračný príklad na záver vystúpenia. Jedna z takých tých kľúčových kompetencií, o ktorých hovorí kolega Poliačik, napríklad je schopnosť načúvať, pochopiť intelektuálne, informačne bohatší prejav alebo text. A ja myslím, že reakcia pána kolegu Martvoňa bohato dokumentuje, že to v našom školstve absentuje dosiaľ, lebo to, na čo on reagoval, nebolo to, čo som povedal, ale tým, že pán kolega Poliačik a pani kolegyňa Nachtmannová na to reagovali korektne, my naznačili, že problém nebol vo vysielači, ale v prijímači. Ďakujem.
P. Paška, predseda NR SR: (2009-04-29):
(Hlasovanie.) 131 prítomných, 104 bolo za, 5 proti, 21 sa zdržalo, 1 nehlasoval. Tieto body sme schválili. Poďme, pán spravodajca, uvádzajte ďalej hlasovanie, budeme hlasovať teraz samostatne o tých bodoch.
Hlina, Alojz, poslanec NR SR (2012-09-26):
Áno. To je k tomu, že to je ten pozmeňujúci návrh, ktorý sa vám snažím nejakým spôsobom vysvetliť, aby ste to tam doplnili, pričom na konci môžeme povedať, že máme zabité dve muchy jednou ranou, to znamená, pomohli sme vyriešiť Dobrovodského dvor, keď sme to tak zjednodušili, a pomohli sme urobiť to, aby kanalizačné poklopy nemizli alebo mizli menej, lebo asi neprestanú miznúť, a aby sa následne nestávalo to, že už keď poklop zmizne, lebo... Isto viete, čo sa stalo. Čiže sú takéto tragédie, ale nechcem, aby to vyznelo nenáležite, keď to tu spomeniem. Takže myslím, že je to celkom dobré nastavenie k celému tomuto. Takže očakávam, že by nemal byť problém to podporiť. Na záver k tomu. Len som si vypýtal súhlas aj od pána Dobrovodského. Ja vám prečítam jeho esemesku, aby to malo nejakú dôraznosť, aby sme teda vedeli, o čom hovoríme, lebo to platí, čo som povedal včera, že tá naša zodpovednosť je naozaj veľká a že treba sa postaviť k nej čelom, netreba robiť z problému kokakolu a netreba robiť z problému Apple verzus Samsung. Ináč mi to včera niekto hovoril, že tomu celkom nerozumel. Ja som kokakolu nemyslel nejako z pohľadu Gorily alebo neviem akého. Kokakolu som myslel ako ochrannú známku. Čiže tak to bolo myslené. Tu je pán Dobrovodský (Pohľad na mobilný telefón.) čiže citujem: „Zdravím, po štyroch rokoch utrpenia odchádzam z domu, no, bohužiaľ, otec v ňom zostáva. Hľadám si vlastne byt do prenájmu. Primátor, Rómovia a MsÚ vyhrali.“ Ešte je tam je taký dôvetok. A ten neprečítam. Čiže toto je stav pána Dobrovodského. Máme možnosť, máme šancu to zmeniť. Ďakujem pekne.
Dubéci, Martin, poslanec NR SR (2024-01-24):
Tak jednoducho vie... jednoducho vieme, že tieto veci, veci sú téma, ktorá rezonuje v tomto sektore, a ostalo to bez odozvy a pravdupovediac aj ten európsky rozmer, ako ja, ja... ak nejakí poslanci alebo funkcionári parlamentu sa v posledných dňoch stretávali s vysokými funkcionármi Európskej únie, tak by ma zaujímalo, že či náhodou téma predvídateľnosti práva a procesu napríklad v Európskom parlamente, kde to rezonovalo, tak si myslím, že bola asi predmetom aj tých stretnutí, ale mohlo byť celkom no, zaujímavé stretnutie, zaujímalo by ma, čo sa tam povedalo v tejto veci, ale, žiaľ, obávam sa, že tieto veci, keďže to by muselo odznieť z druhej strany, sa nedozvieme, lebo mlčí. Ďakujem pekne.
Grausová, Natália, poslankyňa NR SR (2020-02-25):
No, Baránik vystúpil... (Prerušenie vystúpenia predsedajúcim.)
Jasaň, Viliam, poslanec NR SR (2011-05-26):
Ďakujem pekne, pán predsedajúci. Vážená pani kolegyňa, aj na vašu adresu plne platí to, čo som hovoril na adresu pani kolegyne Blahovej. Oceňujem síce vašu snahu vysvetliť nevysvetliteľné, ale ak by ste naozaj to chceli vyčistiť a doladiť, tak som skôr očakával, žeby ste neotvárali ďalšie zákony, poprípade, žeby ste svojim kolegom boli povedali, že chceme to čistiť a ladiť, tak nepredkladajte pozmeňujúce návrhy, ktoré sú nad rámec predloženého vládneho návrhu zákona. Lebo on je nad rámec. A takmer všetky ďalšie. Druhá poznámka, povedal som to aj na výbore a hovorím to často. Šetriť naozaj treba mnohokrát, ale šetriť na ľuďoch, ktorí už teraz majú ťažké životné položenie, veľmi ťažko prežívajú, šetriť ešte aj na nich, sa mi zdá, a použijem taký mierny výraz, nie vhodné. Ja som to už povedal, myslím pred pár dňami, že ak tvrdíte, že my sme nič nedokázali, vytvorte vy také prostredie, aby tých peňazí bolo dosť, aby sme mohli týmto ľuďom zlepšiť ich životné prostredie a podmienky. A ak na ministerstve majú na to, aby sa im preplácali zdravotné prehliadky nad rámec, tak možnože tie peniaze by sa našli aj pre týchto telesne zdravotne postihnutých ľudí. Len treba chcieť, ale vy v rámci zaslepenosti a šetrenia to jednoducho nechcete. Ďakujem.
Pellegrini, Peter, predseda NR SR (2015-04-22):
Pán poslanec Kadúc.
Sulík, Richard, predseda NR SR (2010-12-02):
Ďakujem. Slovo má pán poslanec Štefanec.
Bugár, Béla, podpredseda NR SR (2011-07-01):
Na vystúpenie pána poslanca s faktickými poznámkami sa hlásia traja. Končím možnosť sa prihlásiť do faktických. Pán poslanec Osuský.
Laššáková, Jana, podpredsedníčka NR SR (2013-01-29):
Ale, pán poslanec, mali by ste to mať ako pozmeňovací návrh s príslušnými podpismi. Takže keď si prečítate rokovací poriadok, nestačí, že ste takýto návrh predniesli. Takže nemám o čom dávať hlasovať.
P. Hrušovský, predseda NR SR: (2005-02-08):
Pán spoločný spravodajca, nech sa páči. M. Abelovský, poslanec: Ďakujem. Takže, pán predseda, dajte hlasovať... Mám to znova čítať teraz?
Petrík, Simona, poslankyňa NR SR (2017-01-31):
Ďakujem pekne. V prvom rade chcem poďakovať všetkým dámam za podporu a bodaj by takúto podporu sme dostali aj od koaličných partnerov. Možno ešte na kolegyňu Jurinovú, samozrejme, ja by som tiež bola najradšej, keby sme tento zákon úplne urobili nanovo, ale keďže sme naozaj postavení zoči voči realite, tak preto som reagovala, že aspoň tá náprava by bola dobrá, keď ho už tu máme druhýkrát na stole. No a teda by som chcela reagovať na kolegu poslanca Antala, veď ja s vami súhlasím v tomto, len ja hovorím, že existuje veľká skupina rodičov, ktorí sa nijakým spôsobom nepripravujú na trh práce. Ani sa nevzdelávajú, ani nechodia na žiaden kurz, ani... – a teraz si budú musieť buď zbytočne takéto kurzy hľadať, aby mohli takýto papier doložiť, alebo vlastne aj nie, lebo vlastne sa to kontrolovať nebude, čiže tá pointa je v tom, že štát nemá v žiadnom prípade právo regulovať súkromníkom to, aby k nim mohol prísť, alebo nie súkromníkom, skôr tým osobám, ktoré si to zaplatia, či už z toho titulu, že majú naozaj veľa peňazí a že si povie, že nepotrebujem ani rodičovský príspevok, nepotrebujem nič od štátu, chcem si proste zaplatiť jasle. A ja si nebudem môcť to dieťa na základe tohto zákona tam dať? Alebo sú tam potom rodičia, ktorí naozaj na základe zlého zdravotného stavu ako pani, o ktorej som čítala, tak nijakým spôsobom nemôže doložiť, že sa pripravuje na trh práce, pretože sa regeneruje po rakovine. Tak skrátka ona si tiež nebude môcť to dieťa tam dať, aby sa odbremenila, aby mohla nejakým spôsobom mať čas, aby sa dala dokopy a mohla potom neskôr na ten trh práce nastúpiť? O toto ide. Ďakujem.
Érsek, Árpád, minister dopravy a výstavby SR (2019-06-21):
Ďakujem za slovo. Vážený pán predseda, vážené kolegyne, kolegovia, na dnešné rokovanie predkladám návrh zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa menia a dopĺňajú niektoré zákony. Predložený návrh upravuje nájomné podmienky pre poskytovanie podpory obstarávania nájomných bytov právnickými osobami. Vzhľadom na nízky podiel nájomných bytov na Slovensku sa pre poskytovanie úverov na obstarávanie nájomných bytov v súkromnom sektore navrhuje úprava maximálnej výšky úveru na meter štvorcový podlahovej plochy bytu a predĺženie maximálnej lehoty splatnosti úveru z 30 rokov na 40 rokov, združenie splatnosti úveru z 30 na 40 rokov, zrušenie limitu výšky obstarávacieho nákladu na 1 m2 podlahovej plochy nájomného bytu, zvýšenie priemernej podlahovej plochy obstarávania bytu zo 60 na 70 m2, posudzovanie príjmu nájomníkov iba pri prvom podpise nájomnej zmluvy a nelimitovanie doby nájmu. S cieľom podporiť mobilitu pracovnej sily navrhujeme zaviesť nový účel podpory, ktorým je obstarávanie ubytovacieho domu. V rámci obnovy bytovej budovy sa navrhuje podpora aj na ubytovanie nových spoločných častí a spoločných zariadení bytového domu. Informácie z výborov, 1424a, z časti IV v bodoch 1 až 6 vyplývajú pozmeňujúce a doplňujúce návrhy, s ktorými súhlasím a odporúčam ich schváliť. Skončil som, ďakujem, požiadam o podporu.
Demian, Jaroslav, poslanec NR SR (2014-09-16):
Ďakujem za slovo. Vážená pani podpredsedníčka, vážené panie poslankyne, páni poslanci, vážený pán minister, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Týmto predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, ústavnoprávny výbor a výbor pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona prerokovali výbory s lehotou do 30 dní a gestorský výbor do 32 dní. Pani predsedajúca, prosím, otvorte rozpravu k návrhu zákona.
Hrnčiar, Andrej, podpredseda NR SR (2016-09-22):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Áno. Nech sa páči, pán poslanec Beblavý.
Raši, Richard, poslanec NR SR (2022-06-23):
Ďakujem pekne, pani poslankyňa, aj ja som presvedčený, že pacienti a ja som ani nezažil, že by Asociácia na ochranu práv pacientov nejaký liek alebo niečo propagovala. Aj keď zrovna daná firma jej nejaké euro dá, čiže myslím si, že oni nebudú mať problém s tým, aby zverejnili čokoľvek, čo sa ich financovania týka, však toto nie sú milióny, to sú naozaj drobné, ktoré musia mať na svoju prevádzku a ideálne by bolo naozaj, keby sa tieto malé peniaze vyriešili cez štát, a tým pádom by sa vylúčila akákoľvek možnosť ovplyvňovania. Čo sa týka pozmeňujúcich návrhov, preto som povedal, že naozaj je podstatný pre nás iba obsah, nič iné, vznikali aj večer, aj v noci nejaké, ja by som bol možno rád, keby ste si najmä vy v koalícii vydiskutovali, keď máte nejaké diskrepancie, lebo keď tým výsledkom má byť iba zlepšenie prístupu pacienta k liekom, tak to podporiť treba. A keď je tam nejaký iný problém, ktorý si myslíš ty, že je v niečom problém a kolega alebo kolegyňa z inej strany koaličnej, tak určite sa, tak tá pravda je len jedna. Či ten pacient ten liek dostane, alebo nedostane a či bude mať najväčšiu dostupnosť liekov s najnižšími doplatkami, alebo bez doplatkov. O nič iné nejde. A keď sa vám toto podarí, my budeme hlasovať. Aj dvakrát stlačím za. Ďakujem pekne.
Ďuriš Nicholsonová, Lucia, podpredsedníčka NR SR (2018-12-03):
Týmto vyhlasujem všeobecnú rozpravu k tomuto bodu za skončenú a predpokladám, že je bezpredmetné, aby ste niečo dodávali. Pán spravodajca, máte možnosť v rámci záverečného slova vystúpiť. Nech sa páči.
Martvoň, Anton, poslanec NR SR (2015-07-02):
Ďakujem pekne. Pán poslanec Zajac, nadviažem na môjho predrečníka, aj mne sa zdali niektoré pasáže tvojho vystúpenia farizejské. Po prvé, dovolím si pripomenúť vo vzťahu k schránkovým firmám, o ktorých sa začalo verejne hovoriť, tak bolo to v čase, keď vyšlo najavo, že strana SDKÚ, váš, KDH bývalý partner vládny, že je financovaná cez schránky. A farizejské je v tom, že vtedy ste to mohli, že keď ste boli pri moci, riešiť nejakým protischránkovým a proti, poviem to takto, nejakým zákonom, ktorý, ktorý by tieto schránkové firmy obmedzil. Lenže neriešili ste to, lebo išlo o SDKÚ, vášho koaličného partnera. Čiže odvtedy sa hovorí o schránkových firmách. Ďalšiu vec, ktorú vám chcem pripomenúť z minulosti, je to, že niečo ste naznačovali ohľadom šéfky ÚVO pani Táborskej a nejaké prepojenie so SMER-om alebo vládou alebo niečo také. Znova si dovolím pripomenúť, že pani Táborská vzišla z výberového konania, ktoré organizovala Radičovej vláda z 26 kandidátov. Ona sa dostala do finálnej trojky, nevyberal to SMER alebo vláda SMER-u. Vláda Radičovej a jej komisia vyberala tú finálnu trojku a pán premiér, keďže zistil, že pri tých dvoch by mohlo byť nejaké prepojenie potenciálne, jeden mal kedysi stranícku knižku a ten ďalší robil v tom čase alebo robí na MZV, tak jednoducho uprednostnil pri výbere osobu, nezávislú odborníčku, ktorú odporučila Asociácia zamestnávateľov, ktorá ju podporila teda, pardon, a samozrejme aj tripartita, teda sociálni partneri. Čiže ona je nezávislá kandidátka. Ja chápem, že pre KDH je každý problematický človek, ktorý nie je nominovaný KDH, ja chápem, že tu platí premisa, že nezávislý je ten, koho nominuje iba KDH, ale už to neplatí, dávno.
Duchoň, Daniel, poslanec NR SR (2015-11-18):
Ďakujem pekne. Vážený pán predseda, vážený pán minister, dovoľte mi teda predniesť pozmeňujúci a doplňujúci návrh poslancov Národnej rady Slovenskej republiky Daniela Duchoňa a Ladislava Kamenického k vládnemu návrhu zákona o štátnom rozpočte na rok 2016. V súlade s ustanoveniami zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladáme pozmeňujúci a doplňujúci návrh k vládnemu návrhu zákona o štátnom rozpočte na rok 2016. Vo vládnom návrhu zákona navrhujeme vykonať tieto zmeny: 1. V prílohe č. 1 sa v riadku „v tom: daň z pridanej hodnoty“ suma „5 447 430 000“ nahrádza sumou „5 647 430 000“, v riadku „spotrebné dane“ sa suma „2 110 333 000“ nahrádza sumou „2 160 333 000“. Zmeny v daňových príjmoch sa premietnu aj v súčtových riadkoch prílohy č. 1 Bilancia príjmov a výdavkov štátneho rozpočtu na rok 2016, a v paragrafovom znení zákona o štátnom rozpočte na rok 2016. Odôvodnenie: Daňové príjmy štátneho rozpočtu sa menia z dôvodu predpokladaného vyššieho výberu dane z pridanej hodnoty o 200 mil. eur a spotrebných daní o 50 mil. eur v priebehu roka 2016. 2. V prílohe č. 3 v kapitole Všeobecná pokladničná správa sa suma výdavkov celkom „3 177 564 179“ nahrádza sumou „3 427 564 179“, suma výdavkov spolu bez prostriedkov EÚ „3 177 564 179“ sa nahrádza sumou „3 427 564 179“ a suma kapitálových výdavkov (bez prostriedkov na spolufinancovanie) „81 375 000“ sa nahrádza sumou „181 375 000“. Zmeny výdavkov v kapitole sa premietnu aj v riadku „Spolu“. Zároveň sa zmeny vykonané v prílohe č. 3 premietajú aj v prílohe č. 1 a v paragrafovom znení zákona o štátnom rozpočte na rok 2015. Odôvodnenie: V kapitole Všeobecná a pokladničná správa sa z dôvodu zvýšenia daňových príjmov zvyšujú výdavky o 250 mil. eur. Vytvára sa rezerva na zlepšenie výberu daní v sume 150 mil. eur a zvyšuje sa rezerva na významné investície o 100 mil. eur na sumu 175,7 mil. eur. 3. V prílohe č. 4 v časti 48 – Všeobecná pokladničná správa sa suma výdavkov spolu za kapitolu „3 177 564 179“ nahrádza sumou „3 427 564 179“. Odôvodnenie. Zmeny v kapitole Všeobecná pokladničná správa sa premietajú aj do prílohy č. 4 k návrhu zákona o štátnom rozpočte na rok 2016 „Výdavky štátneho rozpočtu na realizáciu programov vlády Slovenskej republiky a časti programov vlády Slovenskej republiky na rok 2016“. Ďakujem, skončil som.
Ľ. Rošková, poslankyňa: (2008-11-06):
Pán predseda, dajte o tom návrhu hlasovať.
Ďuriš Nicholsonová, Lucia, podpredsedníčka NR SR (2016-11-24):
Ďakujem, pán minister. Pani poslankyňa Verešová, chcete mať doplňujúcu otázku? Áno je tomu tak. Prosím, prihláste sa ako na faktickú poznámku a dostanete dve minúty. Už ste sa prihlásili? Áno.
Senko, Ján, poslanec NR SR (2019-11-28):
Ja iba krátko, pretože myslím si, že sme si to všetko prebrali na našom gestorskom výbore, k tomuto zákonu v podstate to auditórium sa nejakým spôsobom nerozšírilo a argumenty myslím si, že boli dostatočne vysvetlené. V súvislosti s tým len chcem povedať, že štátna inštitúcia, ktorú navrhujeme a mala by vzniknúť v zmysle tohto zákona, bude rozpočtová organizácia, ktorá vznikne v zmysle zákona č. 523/2004 a bude hospodáriť samostatne podľa schváleného rozpočtu s prostriedkami, ktoré jej určí zriaďovateľ v rámci svojho rozpočtu. Chcem len potvrdiť, že tento návrh zákona má podporu aj zo strany Medzinárodnej rady pre pamiatky a sídla Slovensko, kde doporučujú, aby takáto inštitúcia vznikla, pretože pomôže pri realizácii obnovy kultúrnych pamiatok, ich projektov a následne aj po jej realizáciu. Obdobne bola podpísaná dohoda alebo memorandum o obnove a manažovaní významných národných kultúrnych pamiatok vo vlastníctve Slovenskej republiky a podpísaná so Slovenskou technickou univerzitou, Slovenskou technickou univerzitou, fakultou stavebnou, fakultou architektúry, Spolkom architektov Slovenska, Slovenskou komorou architektov, Slovenskou komorou stavebných inžinierov, ako aj e-Komosom Slovensko. Takže ja sa touto cestou iba obraciam na vás a prosím o podporu tohto návrhu zákona. Ďakujem.
F. Mikloško, poslanec: (2002-02-22):
J. Migaš, predseda NR SR: Je potrebné hlasovať. Páni poslanci, to sú všetko právne normy, ktoré sú spojené s hlasovaním. Národná rada zatiaľ nie je schopná sa uznášať. Pani poslankyne, páni poslanci, pretože Národná rada nie je schopná sa uznášať, vyhlasujem 15-minútovú prestávku. Medzitým bude rozdaná informácia vlády, no a ak Národná rada nebude schopná ani po 15 minútach sa uznášať, potom rozhodnem o ďalšom postupe. Prestávka 15 minút. (Prerušenie rokovania o 10.48 hodine.) (Pokračovanie rokovania o 11.07 hodine.)
Bugár, Béla, podpredseda NR SR (2018-06-25):
Pán poslanec Kollár.
Ondruš, Branislav, poslanec NR SR (2010-10-21):
Ďakujem pekne pán predsedajúci. Pán minister, vy ste sa vo svojom vystúpení pravdepodobne síce len rečnícky, ale predsa spýtali, že kedy bude čas na to, aby sa zvýšila cena diaľničných nálepiek, diaľničných nálepiek, ktoré teraz mienite zdražovať. Tak rád by som vám na vašu otázku odpovedal. Rád by som vám odpovedal na vašu otázku, ktorú ste položili vo vašom vystúpení, kedy je vhodný čas na zvyšovanie diaľničných nálepiek, či to bude, ak nie teraz, čo mi kritizujeme tak, či za rok alebo za dva alebo neskôr. No, myslím si, že cena diaľničnej nálepky by sa mala korelovať s hustotou spoplatnenej diaľničnej siete. A z tohto hľadiska veľmi zaujímavý článok uverejnil odborný časopis Transport, ktorý mimochodom ako rezortný časopis vychádza v spolupráci s vašim ministerstvom a v tomto článku, ktorý napísali dvaja autori profesor Jozef Gnab a inžinier Vladimír Konečný, obaja sú zo Žilinskej univerzity, sa uvádza aj porovnanie cien diaľničných nálepiek v okolitých krajinách a v Slovinsku vo vzťahu k hustote spoplatnenej infraštruktúry. A zatiaľ čo v súčasnosti sme na takej priemernej úrovni, podobne ako ďalšie krajiny Česká republika, Rakúsko alebo Slovinsko, tak po realizácii vášho návrhu na zdraženie diaľničných nálepiek sa Slovensko výrazne posunie od toho priemeru nad. To znamená, že ak sa pýtate, kedy bude vhodný čas, tak si myslím, že je to vtedy, keď sa rozširuje hustota spoplatnenej diaľničnej siete. Vtedy treba upravovať, aby to korelovalo s týmto faktorom aj ceny diaľničných nálepiek. Ďakujem pekne.
Danko, Andrej, predseda NR SR (2019-03-26):
Ďakujem. Otváram všeobecnú rozpravu. Do rozpravy som dostal jednu písomnú prihlášku pána poslanca Martina Fecka za klub OĽANO. Nech sa páči, pán poslanec.
Dubéci, Martin, poslanec NR SR (2024-01-24):
Tak potom druhá otázka, že či im funguje elektronické zariadenie pána ministra vnútra, lebo očividne sa chce zapojiť do... (Prerušenie vystúpenia predsedajúcim.)
Žiga, Peter, podpredseda NR SR (2024-05-21):
Ďakujem pekne, pani spravodajkyňa, zaujmite miesto pre spravodajcov. Otváram rozpravu. Do rozpravy som dostal jednu písomnú prihlášku. Pán poslanec Štefunko, nech sa páči.
Mičovský, Ján, poslanec NR SR (2013-09-24):
Ďakujem za slovo. Vážený pán predseda, prosím, aby ste dali hlasovať o tom, že Národná rada sa v zmysle § 73 ods. 3 písm. c) rozhodla prerokovať tento poslanecký návrh v druhom čítaní.
Figeľ, Ján, podpredseda NR SR (2014-06-05):
Ďakujem pekne aj ja. Týmto prerušujem rokovanie o tomto bode programu. Zároveň aj dnešný rokovací deň zakončujem. Budeme pokračovať ráno o deviatej hodine, len pripomínam, že bodmi 47, 48 a 49, v tomto poradí, od pána kolegu Józsefa Nagya. Prajem všetkým pekný večer. Dovidenia. (Prerušenie rokovania o 19.02 hodine.)
Hambálek, Augustín, poslanec NR SR (2013-12-05):
Ďakujem, pán predseda. V rozprave vystúpili dvaja poslanci, nebol podaný žiadny pozmeňujúci ani doplňujúci návrh. Preto, prosím, pán predseda, dajte hlasovať o bodoch spoločnej správy 1 a 2 s odporúčaním gestorského výboru schváliť.
Mazurek, Milan, poslanec NR SR (2022-06-23):
Kolegovia, ďakujem vám veľmi pekne za vaše faktické poznámky, ale povedzme si to na rovinu, povedzme si to tvrdo. Ku komu to vlastne hovoríme a čo sú záujmy tých ľudí? Prísť sem s dúhovou vlajkou za životne dôležité riešiť to, čo si dvaja chlapi spolu robia večer v spálni alebo aké drogy ešte pri tom užívajú, alebo ako sa bude volať ulica pri ruskej ambasáde v Starom Meste v Bratislave? To sú problémy týchto ľudí! Kde to, čo občania zarobia, z čoho si kúpia potraviny, za čo si natankujú do svojich nádrží, za čo zaplatia deťom v školách obed. To ich nezaujíma, úplne očividne. Lebo tie reči tu padli. Tie reči tu boli. Opakujú sa. „Inflácia je ekonomický jav.“ To je dobré tak pre médiá. Nič s tým nerobme! To je dobré tak pre sociopatov a pre obchodné reťazce. Ale my, ktorí tu máme zastupovať vôľu obyčajných ľudí, ktorí musia vyžiť z tých priemerných miezd a ďaleko nižších mnohokrát, než sú tie priemerné mzdy, tak my tu budeme otvorene a tvrdo a jasne hovoriť, čo si myslíme o týchto primitívnych sociopatických názoroch. Dnes nie je dôležité, či má niekto na sebe ukrajinskú alebo dúhovú vlajku, ale dôležité je to, akým spôsobom sa postavíme k problémom, ktorým čelí slovenská spoločnosť. A táto vláda sa k nim nepostavila nijak! Doslova nijak! Neurobila nič! To, že vyplatila predčasne 13. dôchodok, ktorý by tí ľudia dostali tak či tak, nie je žiadne riešenie, je to len kupovanie si času, kupovanie si času a ďalej trvá toto obdobie, pri ktorom jediné, čo ľudia od vlády počúvajú, je tupé reči Sulíka s Matovičom. Ak na to nemajú, ak nie sú schopní, ak sa nie sú schopní dobrať k takému jednoduchému činu, ako znížiť DPH a zastropovať potraviny, nech vypadnú, zbalia sa, poklonia sa tým ľuďom, ospravedlnia sa a nech dajú predčasné voľby, lebo sú chodiacou hanbou!
Figeľ, Ján, podpredseda NR SR (2014-05-16):
Ďakujem pekne. Ďalším rečníkom do rozpravy je prihlásený pán Peter Gaži,. Nech sa páči.
Danko, Andrej, predseda NR SR (2016-10-26):
Pán poslanec, ospravedlňujem sa, nechcem byť drzý, len vzhľadom na krátkosť obedňajšej prestávky od jednej do druhej, je to vystúpenie dlhšie?
Paška, Pavol, predseda NR SR (2013-05-14):
Hlasujeme. (Hlasovanie.) 140 prítomných, 79 bolo za, 7 bolo proti, 52 sa zdržalo, 2 nehlasovali. Návrh zákona do druhého čítania sme schválili. Ďalej.
P. Paška, predseda NR SR: (2007-07-02):
S faktickou poznámkou na vaše vystúpenie sa hlási pani poslankyňa Tóthová. Končím možnosť prihlásiť sa s faktickou poznámkou.
Šeliga, Juraj, podpredseda NR SR (2021-03-17):
Pán poslanec Urban, nech sa páči.
Sulík, Richard, predseda NR SR (2011-03-30):
Ďakujem. Chcel by som len upozorniť, že tento postup je podľa § 35 ods. 6. Pán poslanec Číž, nech sa páči.
Sulík, Richard, predseda NR SR (2010-12-07):
Prosím teraz spoločného spravodajcu z výboru pre obranu a bezpečnosť poslanca Martina Fedora, aby podal správu o výsledku prerokovania návrhu vo výboroch.
Glváč, Martin, podpredseda NR SR (2018-05-23):
Ďakujem. Nech sa páči, pani komisárka.
Paška, Pavol, predseda NR SR (2014-02-05):
Pán poslanec Kadúc. Zapnite pána poslanca Kadúca.
P. Hrušovský, podpredseda NR SR: (2002-02-19):
druhému kolu tajných volieb na ochrancu ľudských práv. Podľa oznámenia volebnej komisie do druhého kola postupuje kandidátka Edit Bauer a kandidát Dušan Nikodým. Prosím pánov poslancov, aby sa dostavili do rokovacej sály. Uskutočníme druhé kolo tajných volieb na ochrancu ľudských práv. Podľa článku 25 ods. 2 volebného poriadku do opakovanej voľby na funkciu verejného ochrancu práv postupujú dvaja kandidáti - Edit Bauer a Dušan Nikodým. Chcem oznámiť, že do tejto chvíle uvedení kandidáti nevzali svoj súhlas s kandidatúrou na verejného ochrancu práv späť. Rovnako ani navrhovatelia nevzali svoj návrh na voľbu týchto kandidátov späť. K opakovanej voľbe sa primerane použijú ustanovenia článku 13 a 24 volebného poriadku. Budeme postupovať obdobným spôsobom ako v prvom kole. Prosím teraz overovateľov, aby sa ujali svojej funkcie a dohliadli na priebeh voľby. Súčasne ich prosím, aby hlasovali ako prví. Sú nejaké pripomienky, návrhy alebo požiadavky. Panie poslankyne, páni poslanci, je požiadavka troch poslaneckých klubov, aby pred opakovanou voľbou bola 15-minútová prestávka. Prosím všetkých pánov poslancov, aby rešpektovali čas určený na začatie hlasovania v druhom kole tajných volieb na ochrancu ľudských práv. Budeme pokračovať v rokovaní o 15.35 hodine. Prosím všetkých pánov poslancov, aby sa dostavili o 15.35 hodine na hlasovanie o voľbe na ochrancu ľudských práv. Panie poslankyne, páni poslanci, 15-minútová prestávka. (Prerušenie rokovania o 15.22 hodine.) (Pokračovanie rokovania o 15.37 hodine.)
Číž, Miroslav, podpredseda NR SR (2015-03-11):
Ďakujem. Slovo má pán poslanec Daniš.